**REGLEMENT – 7’ER i Fix Arena**

Det benyttes syv spillere på hvert lag samtidig, inkludert målvakt. Det anbefales max 5 innbyttere som kan byttes inn når som helst.

Det er påbudt med leggbeskyttere.

Spilletiden er 1 x 20 min. og vi ber alle lag om å være klare til sin kamp minst 5 minutter før kampstart.

Av tidshensyn gjennomfører vi ikke «hilsen» før kampen, men lagene takker hverandre for kampen umiddelbart etter kampslutt.

Laget som står oppført først (hjemmelaget) stiller opp nærmest garderobene.

Dersom lagene har samme farge på drakta stiller hjemmelaget (førstnevnte lag) med vester.

* Gule/røde kort benyttes ikke, men dommeren bør gi tilsnakk ved gjentatte overtredelser.
* Ved feil innkast får man ett nytt forsøk etter veiledning fra dommer
* Tilbakespill er ikke tillatt – får ingen konsekvenser første gang annet enn at det skal påpekes av dommeren, andre gang gis det indirekte frispark til motstanderlaget (tas ved midtlinjen)
* Keeper kan kun kaste ut ballen (når ballen er død)
* Det er ikke lov å kaste ballen over midten
	+ Hvis dette skjer skal det dømmes et indirekte frispark til motparten fra der ballen passerer midtstreken
* Press-sone: når keeper kaster ut ballen må motspillere trekke bak markert linje for pressone
* Dette gjelder kun når keeper setter i gang spillet etter at ballen har vært over dødlinjen
* Går ballen i taket fortsetter spillet på vanlig måte
* Dersom et lag leder med 4 mål eller mer kan motstanderlaget sette på en ekstra spiller